جبل.. طلع الدكتور ركضت عليه .. هاا دكتور بشرني مرتي شلونها
الدكتور.. مرتك دخلت غيبوبه مؤاقته لن خسرت دم هواي من الطلقة ومن وكعت نضربت براسها واذا مكعدت منا 4ايام راح تدخل غيبوبه دائميه ومنعرف شوكت تكعد بعد
جبل.. لزمته من الجاكيت مالته والشباب ركضو لزموني.. ولك انته جاي تحجي انته موشغلك تنقذ الناس انقذ مرتي افتهمت اريد مرتي تكعد ولكم هدوني اريد اشوفها عوفوني .. حسيت صفحت قلبي كامت توجعني وخشمي طك دم هواي دشداشتي تنكعت دم والدنيا صارت ظلمه كعدت اني بغرفة النعاش باوعت عليهم ركضو عليه .. شصار وزهراء شلونها ما كعدت
شبل.. ولك خوي هدي نفسك مو زين عليك وعلى قلبك
جبل.. ولك شلون اهدي نفسي وصاحبة هل القلب ماعرف شوكت تكعد كولي شلون صارت
شبل.. وهو متاثر على اخو الي واكع بلحب .. بعدها على حطت ايدك من البارحة ماكو اي تحسن
جبل.. شنو من البارحة ولك
شبل.. البارحة وكعت علينه ضربتك جلطه لوما ستر ربك واحنه بلمستشفى مجان كدرنه نلحك عليك جان صارت جلطه دماغية فدوه رحتلك هدي نفسك مو على مودي لخاطر زهراء هم لازم تبقى يمها مو صح
جبل.. اي اي صح .. كعد شلع الكانونه وكام من السديه ركض شبل سنده.. اخذني لغرفتها
شبل.. خوية موزين تتحرك هسه ميصير
جبل.. شبل تاخذني لغرفتها لو اروح الوحدي
شبل.. امشي امري لالله امشي.. سندته ومشيته لغرفة زهراء دخلنه كاعدين يمها امي والبنات يبجن يردنها تكعد وجدي والشيخه وابوية واكف على صفحه من دخلنه للغرفة كلها باوعت علينه مروه ركضت حضنت جبل
مروه.. من نضربت زهراء اني جنت اباوع عليهم حيلي رجف وبس ابجي انو اجتي الشرطة سحبو الشريط من الكامرات ومن طلعو شغلت والبنات موجودات كلها كامت تبجي على زهراء وثاني يوم رحنه للمستشفى حالتها حاله شويه ودخل جبل.. خوية حمدالله على السلامتك
جبل.. الله يسلمج مروش خوية
مروه.. خوية زهراء راح تكعد مو مراح يصير عليها شي مو😭😭😭😭😭😭
جبل.. دعولها خويه دعولها .. وخرت مروه وعفت شبل تمشيت كعدت كدام وجها عافونه وطلعو لزمت خدودها.. هاا بنيتي هيج رخصتي روحج الي ولج انتي شلون تشمرين روحج كدام الموت هيج ليش ولج معوز هم فوك همي اني جان ممت ورتاحيتي مني ورجعتي عشتي حياتج عادي مثل باقي البنات ول😨 دكتووور دكتوووورر وينك .. دخلو الدكاتره وحاولو يطلعوني بس ماطلعت شافو الاجهزه وفحصو زهراء واحد منهم صفن بوجها عرفت نيته خره لزمته من ياخته وسحبته برا الغرفة مخليت مكان بجسمه يعتب عليه زوركته زورك سحبو من جواي ميت منتهي دخلت للغرفة الدكاتره خافوو.. هاا شبيها مرتي حجوو